Jewellery Earrings Green Semiprecious Earrrings - Online Shopping For Earrings By Dsignstudio
SKU - MDSIG95220269420 |
SKU - MDSIG95220269420 ‘Verveligste’ konferensie ooit | Maroela Media
The Boring Conference. Foto: Facebook via The Boring Conference
Dié konferensie is in 2010 deur die skrywer en legkaartmaker, James Ward, gestig in reaksie op die kansellering van die sogenaamde “Interesting Conference”.
Die sesde konferensie is vanjaar op 7 Mei in die Conway-saal in Londen, Engeland, gehou, en kaartjies is lank vooraf uitverkoop.
Ward sê dié konferensie is “ŉ een-dag-viering van die alledaagse, die gewone, die voor die hand liggende en vervelige. Onderwerpe wat bespreek word, word dikwels beskou as nutteloos, maar tog fassinerend wanneer dit bespreek word”.
Sprekers soos die fliekvervaardiger Tracy King, die skrywer Nicholas Tufnell, die fisikus Alby Reid, en die digter Edward Long, het vanjaar die gesprek gelei.
Onderwerpe wat bespreek is, is onder meer Oos-Duitse voetoorgangseine, papiersakke, lamppale, gehaltebeheer van toiletrolle en bakstene. Ander onderwerpe soos nies, roosterbrood, kasregisters, die geluide wat gemaak word deur dobbelmasjiene, strepieskodes, geel strepe in die pad en die televisieprogram Antiques Road Trip is ook al bespreek.
Beplanning vir volgende jaar se “Boring Conference” word lank vooruit gedoen.
Besoek hulle webwerf vir meer inligting.